[image: Teenactive-logo]
[image: A picture containing decorated

Description automatically generated]
Grondwetlike regte en verantwoordelikhede
Les 2 - Eksamenoefeningwerkkaart
Kwartaal 2: Week 1 - 3

Hierdie oefenvrae is soortgelyk aan dit wat jy in jou halfjaareksamen kan verwag.

Aktiwiteit 1

Lees die uittreksel hieronder en beantwoord die vrae wat volg.

	[bookmark: _gjdgxs]Hoe jou kernwaardes jou kan lei in jou daaglikse besluitneming:
Jy sit in 'n klas by die skool. Jy is moeg en hoop dat hierdie les binnekort sal eindig. Jy is nie heeltemal ongeïnteresseerd nie, maar dit is 'n hersieningsles wat inhoud dek wat aan die begin van die jaar behandel is. Jy voel dat dit 'n mors van tyd is en jy wil eerder aanbeweeg na jou volgende les. Jy hou van jou onderwyser, maar soms brabbel hy 'n bietjie op dieselfde punt.
Nadat die les geëindig het en almal na hul volgende les gehardloop het, hoor jy twee maats wat 'n skokkende stelling oor jou onderwyser maak. 
Jou gedagtes begin die opmerking herhaal en jy vind dit ondenkbaar hoe twee mense ooit so iets oor 'n ander persoon kan sê. Jou interne gevolgtrekking is dat wat jy gehoor het 'n rassistiese opmerking oor jou onderwyser was. 
Jou kernwaardes vuur 'n alarm af dat dit nie reg of aanvaarbaar is nie. 
[Aangepas en vertaal vanaf: https://www.theglobeandmail.com/business/careers/workplace-award/article-how-your-core-values-can-guide-you-in-your-daily-decisions/ Toegangsdatum: 9 Desember 2019]



1.1   Watter TWEE menseregte word deur 'n rassistiese opmerking geskend?            		     (2x1)(2)
			

1.2   Beskryf TWEE maniere hoe die persoon kon gevoel het toe hy die opmerking oor die onderwyser 
        gehoor het en waarom die persoon so gevoel het.             					     (2x2)(4)

					
1.3   Stel EEN praktiese manier voor waarop iemand die bogenoemde menseregteskending kan hanteer. 
                                                      									     (1x2)(2)

Aktiwiteit 2

Lees die uittreksel hieronder en beantwoord die vrae wat volg.

	[bookmark: _3znysh7]MICHA - GEBORE MET MIV

Hallo, ek is Micha. Ek is 15-jaar oud en ek is met MIV gebore. Ek het uitgevind dat ek MIV-positief is toe ek omtrent sewe was. Ek moes altyd medisyne gebruik, maar ek het nooit geweet waarvoor nie. My ma het my altyd gewaarsku dat niemand aan my bloed moet raak nie, maar ek het geen idee gehad waarvan sy praat nie.
Maar nou is ek ten volle bewus van my status en dit pla my eerlikwaar nie te veel nie. Ek gaan slaap steeds oor by vriende en doen dinge wat enige ander tienermeisie sou doen. EK HET GEEN BEPERKINGS NIE. 
Ek is nog baie privaat oor my status teenoor my vriende. Niemand by my skool weet nie, want daar is te veel risikos indien iemand sal uitpraat. Maar andersins laat ek nie toe dat my MIV my op enige manier beïnvloed nie. Ek leef die lewe van 'n normale tiener, ek het baie vriende en het soveel pret! MIV hoef nie jou lewe te beperk nie. Ek laat dit sekerlik nie toe nie!

[Aangepas en vertaal vanaf: https://www.avert.org/living-with-hiv/stories/micha Toegangsdatum: 10 Desember 2019] 



2.1   Lys TWEE redes waarom mense met MIV/Vigs dikwels nie met gelyke regte behandel word nie.
(2x1)(2)
			
	
2.2   Identifiseer TWEE behoeftes/regte wat deur mense, met MIV/Vigs, aangespreek moet word om hul    siekte te bestuur.                  									     (2x2)(4) 
							   		 

2.3   Stel TWEE praktiese strategieë voor wat geïmplementeer kan word om mense wat met HIV/Vigs leef,
        te help om meer gelyk in skole behandel te word.                                 			     (2x2)(4) 

